open-index/open-wikipedia-markdown huggingface dataset:
Dai Zhen

**Dai Zhen** (tradisjonell kinesisk: 戴震, pinyin: *Dài Zhèn*, Wade-Giles: *Tai Chen*, født 19. januar 1724 i Xiuning i Anhui i Kina, død 1. juli 1777) var en fremragende vitenskapsmann under Qing-dynastiet. Han bidro innenfor områdene matematikk, geografi, fonologi og filosofi. Han regnes av noen som Qing-tidens fremste konfucianske filosof. Han var en fremragende kjenner av *[[Liji]]*, en av de konfucianske klassikere.

Dai Zhens filosofiske bidrag støttet opp om skoleretningene for Han-lærdom og evidentiell lærdom, som kritiserte den neokonfucianske Song-lærdomskolen. Selv kan han på en måte sies å stå *realisme*-retningen innen nykonfucianismen nærmest.  For det var især to kritikker Dai Zhen rettet mot den idealistiske retning innen neokonfucianismen. Han mente at dens fokus på introvert selvgranskning var gal, ettersom sannheten var å finne ved granskningen av den ytre verden. Dessuten mente han at de menneskelige lyster var en god og nødvendig del av den menneskelige erfaring, og at det å utestenge de menneskelige lyster fra filosofiens sfære hadde den dårlige følge at det dermed ble vanskeligere å forstå og kontrollere sine følelser, og dessuten umulig å utvikle empati for andre mennesker.

## Referanser


## Kilder
* Elman, Benjamin A. *From Philosophy to Philology: Intellectual and Social Aspects of Change in Late Imperial China.* Cambridge, MA: Council on East Asian Studies, 1984.
* Internet Encyclopedia of Philosophy: Dai Zhen
* Encylopedia of Religion: Dai Zhen
John Sullivan (regissør)

**John Sullivan** (født 23. februar 1964) er en norsk dokumentarfilmregissør. Han har studert film ved San Francisco Art Institute, School of Visual Arts i New York og i Rockport, Maine.

Han er kjent for dokumentaren *[[Pornostjerne?]]*, som ble vist på norske kinoer fra april 2007. Filmen følger den daværende kjæresten til pornostjernen Thomas Rocco Hansen. Tidligere har han fått en Amanda-pris for Afghanistan-dokumentaren *[[Home of the Brave, Land of the Free]]*. Han jobbet for TV 2 i en periode på 1990-tallet.

Han ble født i Bærum, vokste opp i Asker og Oslo og flytta som voksen til Stabekk.

## Referanser


## Eksterne lenker
*  
* John Sullivan hos VGs filmdatabase
* http://oslopuls.no/film/article1748158.ece 
* https://web.archive.org/web/20070930024246/http://www.dagsavisen.no/kultur/filmer/article289869.ece
Fredrikke Qvams gate (Oslo)

**Frederikke Qvams gate** (1–25) er en gate på grensen mellom strøkene Gamle Aker og Ila i bydel St. Hanshaugen i Oslo. Gaten starter i Bergstien og går til Bjerregaards gate ved Ilagarasjen. Gatens løp preges av nyere leiegårdsbebyggelse. Gaten het *Breidablikkgaten* før den i 1951 fikk sitt nåværende navn. 

Gaten er oppkalt etter Fredrikke Marie Qvam (1843–1938), som var formann i Norske Kvinners Sanitetsforening i perioden fra 1896 til 1933.
## Referanser


## Litteratur
* 
*
Kosmetisk kirurgi

**Kosmetisk kirurgi** er en gren av **plastisk kirurgi** der hovedindikasjonen er å forme kroppen og forandre utseendet etter kulturelle skjønnhetsidealer. Plastikkirurgi betegner kirurgiske inngrep for å reparere ytre fysiske skader og misdannelser. Betegnelsen kosmetisk kirurgi blir ofte brukt når det ikke foreligger noen tungtveiende medisinsk indikasjon for operasjonen. De vanligste kosmetiske inngrepene er brystforstørrelse med silikonimplantater, fettsuging og øyelokksoperasjoner. Andre eksempler på kosmetisk kirurgi er neseplastikk (rhinoplasty), bukplastikk og ansiktsløft (facelift).

Plastisk kirurgi utføres ikke nødvendigvis alltid kun av estetiske grunner, men kan også ha funksjonelle indikasjoner. Dette kan være rygg- og nakkesmerter på grunn av tunge bryst, intertrigo (sår- og soppdannelse) i hudfolder samt psykiske plager på grunn av fysiske forhold som skiller seg klart fra hva som oppfattes som normalt. 

Kosmetisk kirurgi er ikke en egen medisinsk spesialitet, men er en del av fagfeltet plastikkirurgi. De leger som har tillatelse til å utføre faget er spesialister i plastikkirurgi.

I Norge er de fleste kosmetiske plastikkirurger organisert gjennom Norsk Forening for Estetisk Plastikkirurgi, www.nfep.no.

## Historie
Kosmetisk kirurgi har lange røtter tilbake til antikken i Hellas og middelalderens India. Bruken av slik kirurgi var imidlertid begrenset av mangel på effektiv bedøvelse for pasienten. I Europa ble slik kirurgi i utgangspunktet utviklet for å reparere krigsskader, særlig brannskader, under første og andre verdenskrig.

På 1980- på 1990-tallet var kirurgiske metoder blitt såpass velutviklet at rene kosmetiske inngrep ble vanlig. Blant de vanligere inngrepene er injeksjoner for å forstørre lepper, fylle eller strekke ut rynker og hudfolder til hårtransplantasjon og større inngrep som brystimplantasjoner, brystreduksjon og fettsuging.

Det ble den 1. januar, 2021 innført 25% merverdiavgift på alle typer kosmetisk kirurgi og kosmetisk behandling i privat sektor. Dette gjelder imidlertid ikke dersom inngrepet eller behandlingen er medisinsk begrunnet, og finansieres helt eller delvis av det offentlige.

## Referanser


## Se også
* Tannregulering
* Kroppsmodifikasjon

## Eksterne lenker
* 
* Kosmetisk kirurgi - Norsk Helseinformatikk
Tvilling (mineraler)

**Tvilling (mineraler)** er krystaller av et mineral som har vokst sammen.

## Eksempler
* Albitt-tvillinger mellom plagioklas og kalifeltspat gir perthitt-tekstur.
* Karlsbadtvilling
* Gips-krystaller som har vokst sammen.

## Litteratur
* Hurlbut, Cornelius S.; Klein, Cornelis, 1985, *Manual of Mineralogy*, 20th ed., ISBN 0-471-80580-7

## Eksterne lenker
* Tulane Edu. crystal twinning 
* Mineral galleries – twins
* Mathematical and Theoretical Crystallography
* Online Dictionary of Crystallography
Breidablikkgaten

**Breidablikkgaten** er et tidligere navn på Fredrikke Qvams gate i **Oslo**.

**Breidablikgata** finnes i Haugesund.
Perthitt

**Perthitt** er tvilling-dannelse mellom to typer av feltspat: En kaliumrik alkalifeltspat med lameller av en natriumrik alkalifeltspat. Hovedmineralet er ortoklas (mikroklin) og lamellene er albitt. Perthitt har fatt navnet sitt etter Perth i Canada, da man først trodde det dreide seg om et nytt mineral.

Sammenvoksingen skjer ved partiell utfelling fra vulkansk lava ved avkjøling. Feltspat-mineralene plagioklas-serien har fullstendig blandbarhet i størknet masse, men ved størkningen felles mineralene ut ved ulike temperaturer slik at det skjer sammenvoksing av krystaller med ulik sammensetning.

Smykkesteinsvariantene av kalifeltspat, amasonitt og månestein er perthitter med ulike farger.

## Eksterne lenker

* R.V. Dietrich – Perthite
Sumé (mytologi)

**Sumé**, Zumé, Pay Sumé, Pay Tumé... er navnet gitt en misjonær fra mytologien til Tupí- og Guaranífolket i Sør-Amerika. Han er beskrevet som en hvit skjeggete mann og skal ha oppholdt seg hos indianerene lenge før europeerne kom til kontinentet og bragte med seg en rekke vaner og kunnskap. I tillegg skal han også ha vært ansvarlig for å introdusere noen innfødte matvaner, slikt som maniok, mate og søtpotet. Ordet **Sumé** betyr en høytstående prest og kommer fra oldtidens pelasga (fønisk språk). Tupiene ga ham dette navnet for å hedre ham.

Jesuittene som ankom Brasil har assosiert denne figuren med Apostelen Tomas (*port.* **São Tomé**), kjent for sine prekener rundt i verdenen, som da skal ha besøkt både Asia og Amerika. **Sumé** skal ha lært bort dåpen, som etter mye tid har blitt forvrengt men gjenstår som et ritual brukt i visse områder ved å markere et korssignal med vann over hodet på nyfødte.

Sumé skal også ha sagt at mye av hans kunnskap ville gå tapt, men at han en dag vil komme tilbake og la seg gjenkjenne med sitt karakteristiske signal, korset.

Dette førte derfor til at europeerne som senere kom til Amerika ble assosiert med Sumé og at de ville bringe mer kunnskap, noe som ga et godt utgangspunkt for videre relasjon med disse.

Denne myten eksisterer i en stor del av hele Sør-Amerika (fra Peru til Paraguay), noe som gjør den enda mere mystisk. Sumé skal ha blitt jagd ut av tupinambáene etter å ha forbudt polygami og kannibalisme. Legenden sier da at han gikk over til Paraguay og deretter til Peru, og denne reisen skal ha åpnet veien kalt «Peabiru» eller «Caminho das Montanhas do Sol» (Veien over solfjellene). Nyere arkeologiske undersøkelser har bekreftet at denne veien eksisterer og det finnes merker som kan ha tilknytning til denne reisen eller legenden.

## Litteratur
* Dr. Ludovico Schawennhagen: Antiga História do Brasil de 1.100 a.Chr. até 1.500 d.Crh
* Legenden om Pai Sumé (portugisisk)
Hans Ross’ gate (Oslo)

**Hans Ross’ gate** (1A–1C) er en gate på grensen mellom strøkene Ila og Gamle Aker i bydel St. Hanshaugen. Gaten starter i Bjerregaards gate og går til Fredrikke Qvams gate. Gatens løp preges av nyere leiegårdsbebyggelse. Gaten fikk i 1934 sitt nåværende navn etter dialektforskeren og teologen Hans Mathias Ross (1833–1914).

## Litteratur
* Oslo byleksikon: Hans Ross’ gate

## Eksterne lenker
*
Samtök um kvennalista

**Samtök um kvennalista** (*Kvinnelista*) var et islandsk feministparti som deltok i Alltingsvalg fra 1983 til 1998. Partiet var representert med mellom 3 til 6 alltingsrepresentanter i de fire valgene den deltok i. De fleste fra partiet ble med over da partiet fusjonerte med tre andre parti til det nye sosialdemokratiske Samfylkingin. Et mindretall var med på å etablere det mer sosialistiske partiet Vinstri hreyfingin – grænt framboð (Venstrebevegelsen – de grønne).

## Referanser


## Eksterne lenker
* Arkiv
* Kvotert eller listet 
* Det islandske alltinget i dag
Svensk fonologi

**[[Svensk]]** utmerker seg ved å ha et stort vokalforråd, med 9&nbsp;vokaler med forskjellig kvalitet og kvantitet, som utgjør 17&nbsp;fonemer, alle monoftonger. Den vanligste uttalen av konsonanten  som en ustemt palatal-velar frikativ er ikke kjent i noe annet språk. Svensk uttale av konsonanter er lik den i de fleste andre germanske språk. Det er 18&nbsp;konsonantfonemer, hvorav  og  utviser stor variasjon både avhengig av sosial og dielektal kontekst.

Et av de største problemene for folk som skal lære svensk er mangelen på standardisert uttale:
* Uttalen av vokaler, og noen konsonantlyder (spesielt sibilanter) varierer markert i forskjellige mål.
* Mange varieteter av svensk, assimilerer -lyden, noe som produserer retroflekse konsonanter.
* I tillegg varierer prosodien (ordmelodien) sterkt fra region til region.

## Vokaler
Som i mange andre germanske språk, er det i svensk en kort og lang variant av samtlige vokaler. Generelt markeres trykksterke stavelser gjennom påfølgende dobbel konsonant ved kort vokal, og enkel konsonant ved lang vokal, ettersom trykksterke stavelser i svensk alltid er lange (kort vokal + lang konsonant eller motsatt). I trykksvake stavelser er både vokal og konsonant korte. For eksempel «glas»/«glass», «tak»/«tack» og «möt»/«mött».

## Konsonanter
Svensk uttale av konsonanter er likt uttalen i de fleste andre germanske språk. Noen konsonanter har «harde» og «myke» lyder. Konsonantene er harde når de følges av bakre vokal (a, o, u, å), og myke når de følges av fremre vokal (e, i, y, ä, ö).

Det finnes to versjoner av klusiler: aspirerte eller uaspirerte. Uaspirerte forekommer etter frikativer. Jamfør «spalt» og «palt».

Komemntarer
* ,  og  og i visse tilfeller  uttales dentalt (med tungespissen mot tennene i stedet for den harde ganen)
* Etter lang vokal uttales «r» + en alveolar konsonant (, , , , ) i mange tilfeller som en retrofleks konsonant (, , , , ) i sørlige og midtre Sverige, men i mindre utstrekning i nordlige og finlandssvenske dialekter. Sammensmelting skjer både innen ord og mellom forskjellige ord.
* Sj-lyden  uttales i nordlige og finlandssvenske dialekter som .
Ørkenrose

**Ørkenrose** er blomstaktige opake krystaller av mineralet gips, barytt eller kalkspat sammen med sandkorn som finnes i ørkenområder. Fargen er brun/beige.

Krystallhabitusen har en tendens til å danne rosetter når krystallene oppstår i tørre, sandete forhold, som under fordamping i grunne saltbasseng. Ørkenrosene av gips er vanligvis tydeligere, med skarpere kanter enn baryttroser.
Bilateral

**Bilateral** (fra lat., av II *bi- og latus 'side') tosidig, som angår eller forplikter to (begge) parter, til forskjell fra multilateral eller unilateral. 

I diplomati skilles det mellom bilateral kontakt mellom to stater og multilateralt arbeid i internasjonale organisasjoner. Begrepet bilateral brukes for eksempel på handelsavtaler mellom to land, *bilaterale handelsavtaler*. Utviklingshjelp på bilateral basis, er utviklingshjelp som gis av ett land til et annet land. Et annet eksempel er bilateral gjeld, som er gjeld et land skylder et annet.

## Dominant bilateralisme
Forskeren Anders Romarheim tok i 2017 i bruk begrepet dominant bilateralisme om den utenrikspolitiske strategi som ble utøvd av USAs president Donald Trump der det ble tatt mindre hensyn til internasjonale avtaler og organisasjoner og i stedet fokusert på avtaler direkte med andre statsledere der den den sterkeste stat (USA) blir favorisert framfor en løsning til fellesskapets beste.

## Se også
* Bilaterier, en gruppe tosidig symmetriske dyr

## Referanser
USS «Indianapolis» (CA-35)

**USS «Indianapolis»** (CA-35) var en tung krysser av Portland-klassen, tilhørende US Navy. Skipet er kjent grunnet de spesielle omstendighetene rundt hennes forlis; det var det største enkeltstående tap av sjømenn i US Navys historie. Skipet fraktet deler av uranbomben Little Boy til Tinian og leverte lasten der den 26. juli 1945. Fire dager etter ble krysseren senket i Filippinerhavet av den japanske ubåten I-58. De fleste av besetningen omkom, mange av angrep fra hai; av de 1&nbsp;199 ombord var det bare 317 overlevende. USS «Indianapolis» var det nest siste amerikanske krigsskipet som ble senket under andre verdenskrig.
Albitt

**Albitt** er et mineral i feltspatgruppen. Det er endeleddet i plagioklas-serien med mindre enn 10&nbsp;% anortitt. Kjemisk formel for albitt er NaAlSi3O8. Det er et nettverkssilikat.

Albitt inngår i plagioklasfeltspat («P») når det er blandet med kalsiumfeltspat. Dersom albitt blandes med kaliumfeltspat får man alkalifeltspat («A»). Blandingsforholdet og blandingsfeltspaten avgjør dermed hvor resulterende bergarter befinner seg i QAPF-diagrammet.

Albitt krystalliserer med trikliniske pinakoidale former. Albitt danner nesten alltid tvillinger som ofte ses som tynne parallelle striper på krystalloverflaten. Albitt forekommer ofte som fine parallelle striper som alternerer med rosa mikroklin i perthitt, som et resultat av utfelling av smeltemasse ved avkjøling.

Albitt forekommer i granitt og pegmatitt og også i enkelte hydrotermale sprekker.

Albitt ble først beskrevet i 1815 for en forekomst i Sverige. Navnet er fra Latin, *albus* for den typiske hvite fargen.

## Referanser


## Eksterne lenker
* 
* Mindat data
* Webmineral data
* Mineral galleries
Sumé (Brasil)

**Sumé** er en kommune i delstaten Paraíba i nordøstregionen av Brasil.

## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?sid=36&infoid=317
Tumlere

* indisk tumler
* tumler

**Tumlere** (*Tursiops*) er en slekt blant delfinene som består av to anerkjente arter, hvorav en ganske nylig ble klassifisert som egen art. Dette er klassiske delfiner som blir omkring 1,75–3,70 meter lange og veier omkring 150–650 kg. Tumlere har et relativt kort kjeveparti med tenner. Oversiden av kroppen er mørk grå og undersiden er lys grå.

## Arter
Tidligere regnet man kun en art til denne slekten, men oppdagelsen av en ny art i Indiahavet førte til at det nå er to arter i gruppa. Det finnes imidlertid flere selvstendige populasjoner av tumlere, for eksempel utenfor kysten av Sør-Afrika og utenfor det vestre Australia. Studier av disse populasjonene kan føre til flere nye arter.

* *Tursiops truncatus* (tumler)
** *Tursiops truncatus gillii* (stillehavstumler)
* *Tursiops aduncus* (indisk tumler)

## Referanser


## Eksterne lenker
*
Severance

***Severance*** er en britisk komedieskrekkfilm fra 2006, skrevet av James Moran og Christopher Smith, regi ved Christopher Smith, og Danny Dyer og Laura Harris som medvirkende.

## Plott

Når det internasjonale våpenfirmaet Palisade Defence belønner sine europeiske salgsfolk med en team-byggingshelg i noen østeuropesike fjell, oppfatter ingen at deres feriested er område for en industri-«urban legend». Ukjent for deltagerne er feriestedet et tidligere asyl hvor krigsforbrytere tidligere ble henrettet med Palisade Defence-våpen. Noen av de kriminelle har overlevd og vil ha hevn.

## Rolleliste
* Danny Dyer som Steve
* Laura Harris som Maggie
* Tim McInnerny som Richard
* Toby Stephens som Harris
* Andy Nyman som Gordon
* Claudie Blakley som Jill
* Babou Ceesay som Billy
* David Gilliam som George

## Annet
* Et tegn på bygningen sett i slutten av filmen sier SZEVERANZ.
* CRM-114 'Platoon Buster'-landminer er en referanse til *CRM-114 radio* i *[[Dr. Strangelove]]*.
* *Severance* og *Dr. Strangelove* slutter begge med sangen «We'll Meet Again».

## Se også
* Shaun of the Dead

## Eksterne lenker
* 
*
.sa

**.sa** er Saudi-Arabias nasjonale toppnivådomene (ccTLD) for Internett. Domener kan registreres gjennom Kong Abdulaziz' by for vitenskap & teknologi (Enhet for internettjenester).

Registreringer er innen følgende andrenivå kategorier:

* **com.sa**: Kommersielle selskaper og registrerte varemerker
* **edu.sa**: Utdannelsesinstitusjoner
* **sch.sa**: Grunnskoler og videregående skoler
* **med.sa**: Helsetjenester (sykehus, klinikker, etc.)
* **gov.sa**: Regjeringen
* **net.sa**: Internett-relaterte tjenester (ISPer, webhosting, portalsider, etc.)
* **org.sa**: Non-profit organisasjoner
* **pub.sa**: Organisasjoner eller enkeltpersoner som ikke passer inn i de øvrige kategoriene, inkludert personnavn.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .sa whois informasjon 
* Internet Services Unit of – Kong Abdulaziz' by for vitenskap & teknologi 
* Registreringsnettsted for .sa domenet
.ga

**.ga** er Gabons nasjonale toppnivådomene (ccTLD) for internett. Det administreres av Gabon Telecom.  

## Registrering
Registreringer foretas direkte på andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ga whois informasjon 
* Registreringsnettsted for .ga domenet (fransk)
Reidun Brusletten

**Reidun Brusletten** (født 29. november 1936 i Oslo) er en norsk tidligere lærer og politiker (KrF).

Lærereksamen fra 1959, arbeidet i skoleverket 1959–1999. Medlem av Nes kommunestyre 1975–1979, 1991–1999 og 2011–2015. Medlem av Buskerud fylkesting 1979–1991, av fylkesutvalget 1979–1983 og 1987–1991. Vararepresentant til Stortinget fra Buskerud 1977–1981. Medlem av KrFs sentralstyre 1985–1990. Konsultativ statsråd for utviklingshjelp i Kåre Willochs regjering i 1983, utviklingsminister 1984–1986. Hun var medlem av Norsk kulturråd 2001–2004. 

## Referanser


## Eksterne lenker
*
Bjørn Klakegg

**Bjørn Klakegg** (født 1958) er en norsk jazzmusiker (gitar) og komponist, kjent fra en rekke innspillinger og samarbeid.

I oppveksten spilte han blant annet i band ledet av Guttorm Guttormsen. Derpå utdannet han seg ved Toneheim folkehøgskole (1978) og Jazzlinja ved Trøndelag musikkonservatorium. (1979–83).  I studietiden etablerte han egne besetninger (med blant annet medstudentene Nils Petter Molvær, Ernst-Wiggo Sandbakk, Frode Alnæs, og Tore Brunborg), før han i Oslo ble med i Sun (band), Extended Nose, Out to Lunch og Nuku.

Han har ellers medvirket til utgivelser med Tove Karoline Knutsen, Elsa Kvamme (1990) og Terje Gewelt (2004, 2007 og 2012).

Han ledet egen kvartett med Harald Skullerud (perkusjon), Andreas Utnem (tangenter) og Per Willy Aaserud (trompet). Han har turnert mye for Rikskonsertene, i oppsetningen Hav, med *På hodet og bak frem*, sammen med Celio de Carvalho og Nils Einar Vinjor, samt bidratt til et Ingun Bjørnsgaard-prosjekt med komposisjoner (med Rolf Wallin).

Han har vært musiker på flere av NRK Radioteaterets hørespill. I 2010 dannet han jazz-rockbandet Needlepoint sammen med to musikerkolleger. Klakegg er bandets komponist, tekstforfatter og vokalist. I tillegg til Klakegg består Needlepoint av Nikolai Hængsle Eilertsen (bass), David Wallumrød (tangenter) og Ola Øverby (slagverk). 

Han er bror til jazzpianist Rune Klakegg. 

## Egne utgivelser
* *Det absolutte nullpunkt* (Curling Legs, 1992). Nuku
* *Gloria* (Curling Legs, 1998).  Egne komposisjoner.  Med Harald Skullerud perkusjon.
* *4G* med Frode Alnæs, Knut Værnes og Knut Reiersrud (Curling Legs, 2000)
* *A day with no plans at all* (Curling Legs, 2005). Egne komposisjoner. Med Skullerud og Kåre Vestrheim
* *Sundslegen, herja og naken* (Tylden & Co., 2006) Med Rune Klakegg, Lars Klevstrand og Jan Olav Renvåg 
* *Sidewalk View* (BJK-music, 2008). Egne komposisjoner. Med Harald Skullerud, Andreas Utnem og Per Willy Aaserud
* *The woods are not what they seem* (BJK-music, 2010). Needlepoint (Klakegg, Nikolai Hængsle Eilertsen og Thomas Strønen)
* *Outside the screen* (BJK-music, 2012). Needlepoint
* *Aimless Mary* (BJK-music, 2015). Needlepoint
**The Diary Of Robert Reverie*  (BJK-music, 2018). Needlepoint

## Referanser


## Eksterne lenker
* 
* 
* 
* 
*  Biografi fra Jazzbasen.
*  Diskografi fra Jazzbasen.
Ctrl+Alt+Del

**Ctrl+Alt+Del** kan vise til:

# Control+Alt+Delete – tastekombinasjonen
# Ctrl+Alt+Del (tegneserie) – tegneserie
# Ctrl+Alt+Del (radioprogram)
Anortitt

**Anortitt**, CaAl2Si2O8, er et mineral i feltspatgruppen.

## Geokjemi
Anortitt er det kalsium-rike endeleddet i plagioklas-serien. Det andre endeleddet er albitt, (natrium-rikt).  Plagioklas er en feltspat som består av albitt og anortitt. Konsentrasjonen mellom albitt og anortitt i plagioklas kan variere fra 0-100%. Innholdet mellom albitt og anortitt definerer de ulike variantene av plagioklas, i plagioklas-serien.

## Naturlig forekomst
Anortitt forekommer i vulkanske og metamorfe bergarter.  Typelokaliteten er Monte Somma og Valle di Fassa, Italia. Anortitt ble først beskrevet i 1823. Det utgjør også en stor del av høydeområdene på månen, og mineralet ble oppdaget i prøver fra kometen Wild 2.

## Detaljer

## Se også
*Feltspat
*Mineraler

## Referanser

*WebMineral entry
.rw

**.rw** er Rwandas nasjonale toppnivådomene (ccTLD) for internett.

## Registrering
Registrering gjøres direkte på andre nivå. 

Selv om det ikke tilbys registrering på tredje nivå, så er imidlertid er noen av navnene som kunne blitt brukt for subdomener på andre nivå ved tredjenivå registrering (slik det er tilfelle med mange andre TLDer) reservert av registreringsenheten. Dette gjelder:
*gov*, *net*, *edu*, *ac*, *com*, *co*, *int*, *mil* og *gouv*.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .rw whois informasjon 
* Registreringsnettsted for .rw domenet
Anagni

**Anagni** er en by i provinsen Frosinone i regionen Lazio i Italia. Byen har rundt 20&nbsp;000 innbyggere.

Antikkens *Anagnia* ble antakelig grunnlagt på 500-tallet f.Kr. av *hernikerne*. Stedet fikk etter romernes erobring i 306 f.Kr. status som *municipium*, det vil si en kommune under romersk overhøyhet, men med kommunalt selvstyre.

Byen ble i 756 e.Kr. gitt til kirken av Pipin den yngre. Som fødested og residens utenfor Roma for pave Innocens III, pave Gregor IX, pave Alexander IV og pave Bonifatius VIII fra slutten av 1100-tallet til begynnelsen av 1300-tallet opplevde byen, som var bispesete fra 400-tallet, sin glanstid i høymiddelalderen. Arkitekturen i den såkalte *pavenes by* har derfor en tydelig preg av middelalderen.

## Referanser


## Eksterne lenker
*
Poison Idea

**Poison Idea** var et hardcore punk band fra Portland, Oregon i USA. Bandet ble stiftet i 1980. Poison Idea har vært til stor inspirasjon for mange senere band, blant andre norske Turboneger. De kalte musikken sin for «deathpunk».

## Eksterne lenker
* 
* 
* Poison Idea Webside
Sant’Angelo in Pescheria

**Sant'Angelo in Pescheria** eller **in Piscaria** er en kirke i Roma fra det 8. århundre.  Tilnavnet «In Pescheria» viser til beliggenheten rett ved fiskemarkedet som var bygget i ruinene av oldtidens Porticus Octaviae rett ved den jødiske ghettoen. 

Relikviene etter den hellige Den hellige Symforosa og hennes sju sønner ble overført til kirken av pave Stefan II i 752. En sarkofag ble funnet her i 1610 med innskriften: *Hic requiescunt corpora SS. Martyrum Simforosae, viri sui Zotici (Getulii) et Filiorum ejus a Stephano Papa translata*. I et kapell er det fresker av *Madonna med barn og engler* som skal være av Benozzo Gozzoli (1450).
## Referanser
Arendal bibliotek

**Arendal bibliotek** er Arendal kommunes folkebibliotek, og er et av landets eldste offentlige bibliotek.

Arendal bibliotek har røtter tilbake til 1832, da institusjonen ble etablert som et kombinert bibliotek, arkiv og museum under navnet Arendal Skoles offentlige Bibliothek og Musæum. Biblioteket ble utskilt som egen institusjon i 1907 etter krav fra staten. Museumsdelen eksisterer i dag under navnet Aust-Agder kulturhistoriske senter.

I 1941 fikk biblioteket eget bygning i Nygata, hvor det holdt til helt fram til 1998. Da flyttet  biblioteket til gassverktomta ved Arendal torv, ved siden av tunnelen ut av sentrum. Byggingen startet 1995 etter en lang lokaliseringsdebatt. Arendal hadde lenge hatt sterkt behov for nytt bibliotek, da det blant annet var plaget av for liten plass, vannlekkasjer i taket, og mangel på handikapptilpasning. Kommunesammenslåingen i 1992 førte til at saken igjen kom på dagsordenen. Det nye biblioteket ble innviet 7. mai 1998, da Arendal by feiret 275-årsjubileum. Bygningen er tegnet av arkitekt Einar Myraker i Arendal.

Arendal bibliotek kaller seg «Oasen i sentrum». Arendal bibliotek fikk en radikal økning av besøket etter at det nye bygget kom, opp mot 300&nbsp;000 besøk årlig. Foran biblioteket står skulpturen «Torso» av Kristian Blystad. Den er av grovhugget diabas, og står på lys glatt granittsokkel. Den ble innkjøpt av Arendal kommune i forbindelse med byggingen av biblioteket. Ved kongebesøket i 2000 var biblioteket et av stoppestedene.

## Eksterne lenker
*
Shijing

***Shijing*** (tradisjonelle tegn: 詩經, forenklede tegn: 诗经, pinyin: *Shījīng*, Wade-Giles: *Shih Ching*), som kan oversettes med ***Odenes bok***, ***Sangenes bok***, ***Poesiboken***, er en av *De fem klassikere* av de konfucianske kanoniske verker. Man antok tradisjonelt at de var forfattet eller kompilert av selve Konfucius (551-479 f.Kr.), men forskningen har senere fastslått at den er en samling av salmer fra enda eldre tider, fra mellom det 10. og det 7. århundre f.Kr.

## Oppbygning

*Shījīng* omfatter i alt 305 sanger/salmer. Av dem er 160 folkesanger (风 *fēng*); 74 mindre festsanger eller oder (小雅 *xiǎoyǎ*); 31 større festsanger  (大雅 *dàyǎ*) og 40 hymner (頌 *sòng*). I konfucianismen ble disse diktene tolket moralsk, mens andre (særlig vestlige sinologer) fremhever deres allmenne folkesangkarakteristika.

Folkesangene er sortert etter Zhou-dynastiets vasallstater, kunstsangene (*xiǎoyǎ* og *dàyǎ*) er tekster beregnet på seremonier og ofringer. *Xiǎoyǎ* gjelder undersåtter og *dàyǎ* gjelder konger. *Sòng*delen, som er den eldste i verket, er fest- og prissanger som priser forfedrene til dynastiene Shang og Zhou og staten Lu. De eldste ble formodentlig fremført i forfedretempler og ledsaget av dans, og har dermed en særlig religiøs bakgrunn. 

Forskeren Marcel Granet antar at folkesangene har sin opprinnelse i vekselsang mellom én mann og én kvinne, formodentlig mot en rituell bakgrunn, der rituell dans inngår for å mane frem goder som fruktbarhet og regn og for å feire årstidsspesifikke jordbruksfester.

Sangene består for det meste av tekster med fire tegn per vers, og tre til fire strofer på seks linjer hver. Versene rimer og danner også tidvis symmetri, juxtaposisjoner, gjentagelser eller variasjoner. Et påfallende element ved sangene rer de såkalt *formulae*, som sannsynligvis går tilbake til en muntlig overlevering. En *formula* er en gruppe ord som utgjør en semantisk enhet og som gjentas for å legge trykk på en sentral ide enten innen en enkeltsalme eller innen en gruppe salmer, Muligens er de naturmotiver man finner i verket knyttet til gammel fruktbarhetskult.

## Betydning i språkvitenskapen
Verket har stor betydning som ett av de eldste språklige uttrykk for klassisk kinesisk. Her finner man meget å arbeide med for utforskningen av den gammelkinesiske grammatikk, semantikk og til en viss grad fonetikk.

De tre litterære hovedfigurer eller stiler som benyttes i diktene er gått inn i senere kinesisk litteraturteori: Direkte fortelling (賦 *fù*), eksplisitt sammenligning (比 *bǐ*) og implisitt sammenligning (興 *xìng*).

## Inndeling

## Litteratur
*Beda Chang: *Le Parallélisme dans les vers du Cheu King*, P. Geuthner, 1937 
*Séraphin Couvreur: *Le Cheu king*, Ho-kien-fou, 1896, nyutgivelse Sien-hien, 1926
*Marcel Granet: *Fêtes et chansons anciennes de la Chine*, 1919, nyredigert utgave 1929, Paris, E. Leroux.
*Wolfgang Kubin: *Geschichte der chinesischen Literatur; Band 1 Die chinesische Dichtkunst.* K.G. Saur, München 2002 ISBN 3-598-24541-6

## Eksterne lenker
* Chinese Text Project: Shijing
Age of Empires II: The Age of Kings

***Age of Empires II: The Age of Kings*** er et sanntids strategispill for PC, med handlingen lagt til middelalderen. Det ble utgitt i 1999, og er det andre spillet i ''Age of Empires''-serien produsert av Ensemble Studios, og utgitt ut av Microsoft. I spillet kan man kontrollere folkeslag (sivilisasjoner) som hadde sin storhetstid i middelalderen, deriblant britene, franskmennene og japanerne.

På grunn av den store kommersielle suksessen ble dette spillet etter hvert fulgt opp med en tilleggspakke: *[[Age of Empires II: The Conquerors]]*, som blant annet inneholder flere sivilisasjoner. Blant disse finnes koreanerne og spanjolene.

Spilleren må bygge byer, samle ressurser, og skape en hær for å beseire motstandere og erobre rivaliserende byer og imperier. Hver gang spilleren kommer videre til en ny tidsalder får man tilgang til andre enheter og teknologier. Men spilleren må først bygge forskjellige bygninger fra sin nåværende tidsalder, og deretter betale enkelte ressurser - vanligvis mat og gull. Landsbyboere brukes til å samle ressurser, som blant annet kan brukes til å trene opp enheter, bygge nye bygninger og teknologi. Spillet tilbyr fire typer ressurser: mat, tre, gull og stein. Mat oppnås ved å jakte på dyr, samle bær, drive med husdyr, oppdrett eller fiske fra båter. Tre samles ved å hugge trær. Gull hentes fra enten gullgruver, handel eller samle relikvier fra kloster. Stein samles fra stein-gruver.

Landsbyboere krever også forskjellige bygninger (for eksempel gruve-leir eller en mølle) hvor de kan lagre samlede ressurser. Hver sivilisasjon kan kjøpe forskjellige oppgraderinger som øker frekvensen av å samle disse ressursene. Spillere kan også skape en markedsplass for handel, for å bytte til andre ressurser. Markedsprisene kan svinge ved hver transaksjon. Spillet inneholder også historisk baserte kamper, deriblant Djengis Khans invasjon av Eurasia, Fredrik I av Det tysk-romerske rike sine kamper, eller Saladin sine konflikter.

Spillet inkluderer også forskjellige militære enheter, blant annet infanteri, bueskyttere, kavaleri, og marine-enheter. Sivilisasjonene har forskjellige styrker og svakheter med hensyn til økonomi, teknologi og kamp. Når spilleren når en høyere tidsalderen, kan spilleren også bygge et «Wonder», en kostbar ikke-militær bygning. I mange spill-moduser er et slikt «Wonder» en mulighet for spilleren å seire i hele spillet, med mindre hele bygningen blir ødelagt innenfor en viss tidsramme. Hver sivilisasjon inneholder også en form for landemerke som er unikt for den historiske kulturen.

## Referanser


## Eksterne lenker
*
Strandgata (Sandnes)

:::*Se [[Strandgata|pekerside]] for flere forekomster av Strandgata.*

**Strandgata** er en gate i Sandnes som går parallelt med Jærbanen fra Indre Havn i sentrum nordover til Luravika. Gaten ble anlagt under prosjektet «Sandnesomleggingen» i 1847 og ble ny hovedvei gjennom byen. Gaten ble lagt langs kysten for en flatere trasé enn datidens hovedvei som gikk over store bakker på Trones. Den tidligere hovedveien fortsatte nordover i Gamleveien og sørover i Langgata.

Strandgata har tradisjonelt industribygg og kaier på østsiden, og tette småhus med boliger og næring på vestsiden. I dag er området i forandring, industrien er på vei ut og det legges helhetlige planer for større boliger, kontorbygg og opprustning av sjøfronten samtidig som den historiske stilen skal bevares.

En rekke bygninger i Strandgata er fredet som en del av bymiljøet på Norestraen. Gaten er i dag en del av riksvei 505 og har en årsdøgnstrafikk på 11&nbsp;400–13&nbsp;000.
Jan Ledang

**Jan Ledang** (født 16. mars 1954 i Kristiansand) er siden 2015 direktør for Aust-Agder museum og arkiv. Han har vært landdirektør for Norsk Folkehjelp og norsk generalkonsul i Juba i Sør-Sudan. 

Ledang er befalsutdannet og tjenestegjorde som fenrik i Norges første kontingent til Libanon i 1977. Han har høyskole- og universitetseksamener i ledelse og administrasjon, sosialantropologi og valgobservasjon. Han har blant annet hatt to perioder som fredsmegler og sjef for SLMM i Trincomalee, et år som FN-observatør i eks-Jugoslavia, og diverse utenriksoppdrag for norske UD.

Han ble i 2015 ansatt som direktør ved Aust-Agder museum og arkiv.

Ledang ble i 2008 utnevnt til ridder av 1. klasse av St. Olavs Orden.

## Bibliografi
* *Ledelse i praksis* &ndash; Gyldendal forlag.

## Referanser
Pure Earth

**Pure Earth**, tidligere **Blacksmith Institute**, er en privat organisasjon som ble etablert i 1999 i New York. Formålet til organisasjonen er å overvåke graverende miljøforurensere. De samarbeider med ikke-statlige organisasjoner og enkelte regjeringer.

Navnet til instituttet kommer fra det engelske ordet for grovsmed, siden de tidligere utførte det skitneste arbeidet og også det nyttigste ved at de laget nyttige gjenstander.

I november 2003 begynte instituttet sitt *Polluted Places Initiative* for å identifisere sterkt forurensede områder i verden. Over en online-nominering blir ennå ukjente steder identifisert. Disse blir så overprøvd og rapportert. Deretter blir det tatt kontakt med regjeringer, stedlige bedrifter og lokale interesseorganisasjoner.

Den 18. oktober 2006 offentliggjorde instituttet ei liste over verdens mest forurensede områder. På forhånd var 300 områder undersøkt. Den verdensomspennende forurensningen gjør mennesker syke og er hevdet å ha forårsaket inntil 20&nbsp;% av dødsfall, ifølge instituttets direktør Richard Fuller.

## Se også
* Forurensning

## Eksterne lenker
*
.um

**.um** er det nasjonale toppnivådomene (ccTLD) for internett for USAs ytre småøyer. Det administreres av «United States Minor Outlying Islands Registry». Frem til slutten av 2006 ble det administrert av University of Southern California (Information Sciences Institute), som også var den opprinnelige administratoren av .us domenet, før NeuStar overtok den rollen. Til og begynne med kunne registranter bare registrere på tredje nivå eller høyere, men i april 2002 ble andrenivå domener tilgjengelige.

.um registreringsenhetens nettsted er aktivt per april 2007, men et Googlesøk på ''.um'' fant bare ett resultat, nemlig nettstedet til registreringsenheten selv. Går man inn på samme adressen uten www-subdomenet viser det seg at den er et speil for ep.net
Det finnes en emailadresse man kan be om informasjon gjennom på dette nettstedet, men registreringsenheten aksepterer tydeligvis bare henvendelser «av interesse», så ingen registreringer i dette domenet er for tiden mulig.

I januar 2007 droppet ICANN (Internet Corporation for Assigned Names and Numbers) etter sigende .um-domenet fra masterlisten over domenenavn, som en respons på at domenet var uten bruk og et ønske fra University of Southern California Information Sciences Institute om å bli kvitt ansvaret for domenet. Men .um eksisterer fremdeles i den globale DNS per 25. mai 2007.

Etter at University of Southern California Information Sciences Institute kvittet seg med denne registreringsenheten i slutten av 2006, har Bill Manning administrert det.

## Referanser


## Se også
* Domenenavn
* Landskoder (internett)
* Toppnivådomene

## Eksterne lenker
* IANA .um whois informasjon 
* USAs mindre fjerntliggende øyer NIC
* DNS rapport om .um-domenet
Miryanghund

**Miryanghund** er en mellomstor spisshundlignende urhundtype med opprinnelse fra Miryang i Sør-Gyeongsang i Sør-Korea. Hunden er en svært nær slektning av pungsanhunden fra Nord-Korea og den er også beslektet med koreansk jindo, som trolig er begges progenitor.

Av type minner den om andre pariahunder. Den er middels stor og blir normalt 43-55 cm høy. Fargen er typisk hvit eller kremhvit. Noen hevde at det er denne hunden amerikanske oppdrettere fikk tak i på 1990-tallet og trodde var ekte poongsan-hunder. Dette er imidlertid ikke bekreftet. Rasen anerkjennes ikke av noen større internasjonale kennelklubber.

## Referanser
Zhou Dunyi

**Zhou Dunyi** (kinesisk: 周敦颐, 周敦頤, pinyin: *Zhōu Dūnyí*, født 1017 i Dao i Hunan i Kina, død 1073), eller **Zhou Lianxi** 周濂溪. var en kinesisk neokonfuciansk filosof og kosmolog under Song-dynastiet. Han satte ord på og organiserte tidens neokonfucianske kosmologi ved å forklare forholdet mellom menneskelig oppførsel og universelle krefter. Han understreket at mennesker kan mestre sin *[[qi]]* for å handle i pakt med naturen.

## Verker
**Taiji tushuo* (太極圖說 / 太极图说; «Forklaring av Det høyeste ypperstes diagram» eller «Diagram som forklarer Det høyeste ypperste»)
**Tong shu* (通書/通书; «Trenge inn i I Ching»)

## Referanser
Spillmotor

En **spillmotor** er kjerneprogramvaren i et videospill eller i andre interaktive programmer med sanntidsgrafikk. Grafikkmotoren er den grunnleggende teknologien og den gjør utvikling lettere fordi man kan bruke samme motorer til ulike spill. Det finnes spillmotorer for ulike plattformer som Game Boy, Nintendo, Xbox og Playstation, men også for Microsoft Windows, Linux og Mac OS X.

## Eksempler på spillmotorer
* CryEngine 2
* CryEngine 3
* Godot (spillmotor)
* Lumberyard
* SCUMM
* Source (spillmotor)
* Unigine
* Unity (spillmotor)
* Unreal Engine

## Referanser


## Eksterne lenker
*
USAs ytre småøyer

**USAs ytre småøyer** (engelsk **) er en statistisk samlebetegnelse definert av ISO 3166-1 og omfatter ni øybesittelser tilhørende Amerikas forente stater. Ingen av øyene har permanent bosetning. Den siste folketellingen som oppga befolkningstall for øyene er fra 1980, og folketallet var da for tre av øyene: Johnston Atoll (327), Midwayøyene (453), og Wake Island (302). De påfølgende folketellingene i 1990 og 2000 bemerket bare at det ikke fantes noen innfødt befolkning på øyene, noe som følgelig også var tilfelle for forutgående folketellinger.

Øyene grupperes sammen utelukkende ut fra statistisk bekvemmelighet. De administreres ikke sammen og deler heller ikke noen politisk eller kulturell historie, ut over at alle er ubebodd og underlagt USA.

De aller fleste av øyene er nå naturfredningsområder, National Wildlife Refuge (NWR).

De representeres samlet av ISO 3166-1 alfa-2 koden UM. På Internett har det nasjonale toppnivådomenet (ccTLD) «.um» historisk sett vært tildelt øyene, men .um-domenet ble slettet i januar 2007 på grunn av manglende bruk.

## Referanser


## Kilder
*WorldStatesmen- U.S.
*CIA World Factbook: United States Pacific Island Wildlife Refuges 
*Historical Population figures
Cock Sparrer

**Cock Sparrer** er et punk band fra London i England. De ble stiftet i 1972, og er regnet som et av de mest betydningsfulle banda innen Oi!-bevegelsen.

## Medlemmer
*Colin McFaull – vokal
*Mick Beaufoy – gitar
*Steve Burgess – bassgitar
*Steve Bruce – trommer

## Eksterne lenker
*
Control

**Control** (eller **Ctrl**) er tasten som ligger nederst til venstre og høyre på vanlige tastaturer. Ctrl er en modifiseringstast som kan endre funksjonen til andre taster, ved at brukeren holder Ctrl nede samtidig som h*n trykker den andre tasten.

Ctrl-tasten brukes også i kombinasjon med andre modifiseringstaster, da ofte Alt (tast) eller skifttasten. Slike kombinasjoner angis ofte ved at modifiseringstasten og den andre tasten sammenstilles med et pluss- eller minustegn imellom, f.eks. Ctrl+C eller Ctrl-C (kopier).

For å merke flere elementer (for eksempel filer) i en liste kan Ctrl-tasten holdes inne helt til brukeren har valgt alle elementene som skal inkluderes.

## Tastekombinasjoner
Noen vanlige tastekombinasjoner og kommandoer i Windows.
***Ctrl+C**
**Bruksområde: «Kopier» et markert tekstutvalg, bilde eller annen informasjon. Denne informasjonen blir «lagret» i minnet, på «utklippstavlen», slik at man kan kopiere innholdet til for eksempel et nytt dokument.
***Ctrl+X**
**Bruksområde: «Klipp ut» et markert tekstutvalg, bilde eller annen informasjon. Denne informasjonen blir «lagret» i minnet, slik at man kan flytte det til for eksempel et nytt dokument. Har samme funksjon som Ctrl+C, men fjerner i tillegg den markerte teksten, bilde eller informasjonen fra det dokumentet men henter informasjonen fra.
***Ctrl+V**
**Bruksområde: «Lim inn» det tekstutvalget, bildet eller annen informasjon brukeren har «lagret» i minnet (se Ctrl+C).
***Ctrl+Z**
**Bruksområde: «Angre». Brukes til å fjerne sist foretatt inntasting eller kommando.
***Ctrl+Y**
**Bruksområde: Gjentar det brukeren angret på med Ctrl+Z.
***Ctrl+A**
**Bruksområde: «Markér alt», slik at brukeren kan bearbeide videre, f.eks kopiere, og/eller klippe ut alt innhold i et dokument.
***Ctrl+N**
**Bruksområde: «Nytt». Åpner et nytt vindu eller dokument.
***Ctrl+P**
**Bruksområde: «Skriv ut» (P=print).
***[[Control+Alt+Delete|Ctrl+Alt+Del]]**
**Bruksområde: Starter systemet på nytt, eller åpner en oppgavevelger som gir brukeren mulighet til å stenge enkelte program.
French Open 2007

**French Open 2007** ble spilt på Roland Garros-stadion i Paris mellom 27. mai og 10. juni. French Open er en Grand Slam-turnering i tennis på grus. Rafael Nadal fra Spania vant singleturneringen for herrer for tredje året på rad og det samme gjorde belgiske Justine Henin i dameturneringen. Damedoublen ble vunnet av Mara Santangelo og Alicia Molik.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Blitz (band)

**Blitz** var et britisk punk-band, stiftet i New Mills i Derbyshire i England. Bandet var aktivt fra 1980 til 2007. Blitz har vært til inspirasjon for nyere band som Rancid og The Distillers. Gitarist og låtskriver Alan "Nidge" Miller døde 10. februar 2007 i en trafikkulykke i Austin i Texas i USA. 

## Album
*Voice of a Generation (1982)
*Second Empire Justice (1983)
*Blitzed – An All Out Attack (1988)
*The Killing Dream (1989)
*Best of Blitz (1993)
*Blitz Hits (1994)
*The Complete Blitz Singles Collection (1999)
*Voice of a Generation: The No Future Years (2000)
*Punk Singles & Rarities 1980 – 83 (2001)
*Never Surrender (Best Of) (2005)

## EP
*All Out Attack (1981)

## Eksterne lenker
* 
*
Werner Herzog

**Werner Herzog** (født **Werner Stipetić** 1942) er en tysk filmregissør, filmprodusent og skuespiller. Han nevnes ofte som en av de sentrale personene bak den nye tyske filmen sammen med kolleger som Rainer Werner Fassbinder, Volker Schlöndorff, Wim Wenders og andre. Blant Herzogs mest kjente filmer er *[[Jakten på El Dorado]]* (1975), *[[Nosferatu – Nattens vampyr]]* (1979), *[[Fitzcarraldo]]* (1982) og *[[Grizzly Man]]* (2004).

## Liv og virke
### Bakgrunn
Werner Herzog ble født som Werner Stipetić, men skiftet senere navn til Herzog (som betyr «hertug» på tysk).

Da han var 13 år, delte familien hans leilighet med skuespilleren Klaus Kinski. Herzog uttalte senere at han allerede på den tiden visste han ville bli filmregissør, og at han ville instruere Kinski foran kamera.

Samme år ble Herzog bedt om å synge en sang foran skoleklassen sin. Han nektet, og det førte til at han nesten ble utvist fra skolen. Etter denne episoden mislikte han musikk i 5 år. Han hverken spilte eller hørte musikk i denne perioden.

14 år gammel leste Herzog ei bok om filmskaping. Den gav ham alt han trengte for å kunne lage film – unntatt et kamera. Han stjal et kamera fra Hochschule für Fernsehen und Film München og prøvde seg på sine første tagninger. Etter at han fullførte studiene ved Universitetet i München og Duquesne University i Pittsburgh, Pennsylvania, jobbet Herzog som sveiser, slik at han skaffet seg nok penger til å lage film.

### Samarbeid med Klaus Kinski
Herzog er kanskje mest kjent for å være den eneste regissøren som har klart å lage flere filmer med den meget aggressive skuespilleren Klaus Kinski, som hadde delt leilighet med familien Herzog da Werner var barn. Filmene som Herzog og Kinski samarbeidet om, var *[[Jakten på Eldorado|Jakten på El Dorado]]* (1975), *[[Nosferatu – Nattens vampyr]]* (1979), *[[Woyzeck]]* (1979), *[[Fitzcarraldo]]* (1982) og *[[Cobra Verde]]* (1987). Forholdet mellom regissøren og skuespilleren er blant de merkeligste og mest omtalte i filmhistorien. Kinski var tidvis svært vanskelig, og det hendte flere ganger at det oppsto bråk på filmsettet. På det verste skal Herzog og Kinski ha vært nær ved å drepe hverandre.

I 1999, åtte år etter at Kinski døde av hjerteinfarkt, lagde Herzog dokumentarfilmen *[[Min beste fiende]]*. Den handler om det spente forholdet mellom ham selv og Kinski.

## Filmografi (utvalg)
* 1970: *Også dverger begynte i det små*
* 1972: *[[Jakten på El Dorado]]*
* 1974: *Die große Ekstase des Bildschnitzers Steiner* dokumentar om Walter Steiner
* 1975: *[[Gåten Kaspar Hauser]]*
* 1976: *[[Hjerte av glass]]*
* 1977: *Stroszek – Balladen om Bruno S.*
* 1979: *[[Nosferatu – Nattens vampyr]]*
* 1979: *[[Woyzeck (film)|Woyzeck]]*
* 1982: *Fitzcarraldo*
* 1984: *Hvor de grønne maurene drømmer*
* 1987: *Cobra Verde*
* 1999: *Min beste fiende*
* 2004: *[[Grizzly Man]]*
* 2010: *Cave of Forgotten Dreams*

## Referanser


## Eksterne lenker
* 
*
William Dudley

**William Dudley** (død 29. november 1483) var en engelsk biskop i det 15. århundre. 

Han var dekan av Windsor, og ble i 1476 biskop av Durham. Dette var et viktig bispesete, som fordi Durham var et palatinat også medførte sekulær myndighet. Han satt i dette embetet til 1483, da han døde.

## Referanser
Dno

**Dno** kan blant annet vise til:

* Dno (by), by i Pskov oblast i Russland.
* DNO, tidligere kjent som Det Norske Oljeselskap, et internasjonalt olje- og gasskonsern.
USS «West Virginia» (1921)

**USS** «**West Virginia**» (BB-48) var et amerikansk slagskip, blant annet kjent for at det ble senket under angrepet på Pearl Harbor og etterpå hevet. Etter omfattende reparasjonsarbeider ble slagskipet satt inn i sluttkampene i krigen i Stillehavet.